Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 246/06)

Tämä ilmoitus 17 lokakuuta 2018 annetun komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN MUUTTAMISTA KOSKEVAN VAKIOMUUTOKSEN TIEDOKSI ANTAMINEN

”Cadillac”

PDO-FR-A0686-AM03

Tiedonannon päivämäärä: 1.4.2022

HYVÄKSYTYN MUUTOKSEN KUVAUS JA PERUSTELUT

1. Virallinen geokoodi

Maantieteellisen alueen ja välittömässä läheisyydessä sijaitsevan alueen kunnat on päivitetty virallisen geokoodin mukaisesti.

Alueen rajat pysyvät samoina.

Muutetaan yhtenäisen asiakirjan 6 ja 9 kohtaa.

2. Pakkaaminen

Tuote-eritelmän IX kohdan 3 alakohdan a alakohtaan on lisätty mahdollisuus pakata viini ilmatiiviisiin pakkauksiin, joiden vetoisuus on enintään viisi litraa.

Tarkistuksen tarkoituksena on lisätä pakkausvaihtoehtoja, jotta voidaan vastata erityisesti ateriapalveluiden taholta tulevaan kysyntään.

Muutos koskee yhtenäisen asiakirjan 9 kohtaa.

3. Siirrot valtuutettujen varastonpitäjien välillä

Poistetaan 1 luvun IX kohdan 5 alakohdan b alakohta, joka koskee päivämäärää, jolloin viini lasketaan liikkeelle valtuutettujen varastonpitäjien välillä.

Tämä muutos ei vaikuta yhtenäiseen asiakirjaan.

4. Valvontaelintä koskevat tiedot

Valvontaelintä koskevan viittauksen sanamuotoa on tarkistettu sen yhdenmukaistamiseksi muita nimityksiä koskevien eritelmien kanssa. Muutos on puhtaasti toimituksellinen.

Tämä muutos ei vaikuta yhtenäiseen asiakirjaan.

YHTENÄINEN ASIAKIRJA

1. Nimi/nimet

Cadillac

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

LYHYT KIRJALLINEN KUVAUS

Alkuperänimitys ”Cadillac” on varattu hiilihapottomille valkoviineille.

Näiden viinien ominaisuudet ovat seuraavat:

— Viinin luonnollinen alkoholipitoisuus tilavuusprosentteina on 15 %.

— Käymiskykyisten sokerien pitoisuus on vähintään 51 g/l.

Näitä jäännössokeria sisältäviä hiilihapottomia valkoviinejä valmistetaan pääosin Sémillon B -lajikkeesta sekä Sauvignon B-, Sauvignon gris G- ja Muscadelle B -lajikkeista.

Viinin vanhetessa sen kullankeltainen väri syvenee vähitellen kullanruskeaksi. Nuorina viineissä on usein valkoisten hedelmien ja kukkien aromeja. Viinien vanhetessa niihin kehittyy kandeerattujen hedelmien ja sitrushedelmien aromeja, joissa voi olla myös paahdettuja vivahteita silloin, kun viini on kypsytetty tynnyrissä. Näissä tasapainoisissa viineissä yhdistyvät makeus, eleganssi ja aromien pitkäkestoisuus. Kyseessä on korkeaprofiilinen pitkään kypsytettävä viini.

Viinien kokonaishappopitoisuuden vähimmäisarvo ja kokonaisrikkidioksidipitoisuuden enimmäisarvo on vahvistettu EU:n lainsäädännössä.

Yleiset analyyttiset ominaisuudet Kokonaisalkoholipitoisuus enintään (til-%) 19 Todellinen alkoholipitoisuus vähintään (til-%) 12 Vähimmäishappopitoisuus milliekvivalenttia/litra Haihtuvien happojen pitoisuus enintään (milliekvivalenttia/litra) 25 Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

5.1. Erityiset viininvalmistusmenetelmät

1. Erityinen viininvalmistusmenetelmä

Kuivasokeroimalla tai puhdistetun tiivistetyn rypäleen puristemehun avulla tapahtuvan väkevöinnin jälkeen kokonaisalkoholipitoisuus saa olla enintään 15 tilavuusprosenttia. Väkevöinti viinin valmistukseen tarkoitettujen rypälemehujen osittaisella tiivistämisellä on sallittua, kunhan väkevöimisaste on enintään 10 prosenttia. Kokonaisalkoholipitoisuus saa väkevöinnin jälkeen olla 19 tilavuusprosenttia.

2. Istutustiheys ja leikkaus

Viininviljelykäytäntö

Viiniköynnösten istutustiheys on 4 500 köynnöstä hehtaaria kohden. Köynnösrivien välinen etäisyys saa olla enintään 2,50 metriä, ja köynnösten välisen etäisyyden samalla rivillä on oltava alle 0,80 metriä.

Viiniköynnökset on leikattava viimeistään lehtien auettua (vaihe 9 Lorenzin asteikolla). Viiniköynnösten leikkaamisessa käytetään seuraavia tekniikoita: yksinkertainen, kaksinkertainen tai sekamuotoinen Guyot-leikkaus, Goblet-tyyppinen matalaleikkaus, Royat-leikkaus, viuhkaleikkaus tai juoksijaleikkaus, jossa silmuja on enintään 12 köynnöstä kohti.

3. Korjuu

Viininviljelykäytäntö

Viinit valmistetaan ylikypsistä (jalohomeen peittämistä ja/tai rusinoituneista) rypäleistä, jotka on korjattu käsin ja valikoitu usealla perättäisellä poimintakerralla.

5.2. Enimmäistuotos

1. 40 hehtolitraa hehtaaria kohden

6. Rajattu maantieteellinen alue

Viinirypäleet on korjattava ja viiniytettävä sekä viini valmistettava, jälkikäsiteltävä ja pakattava seuraavien Gironden departementtiin kuuluvien kuntien alueella (luettelo on laadittu 1. päivänä tammikuuta 2021 voimassa olleen virallisen geokoodin perusteella): Baurech, Béguey, Cadillac, Capian, Cardan, Donzac, Gabarnac, Haux, Langoiran, Laroque, Lestiac-sur-Garonne, Monprimblanc, Omet, Paillet, Rions, Saint-Germain-de-Grave, Saint-Maixant, Semens, Tabanac, Le Tourne, Verdelais ja Villenave-de-Rions.

7. Viininvalmistuksessa käytettävä rypälelajike tai -lajikkeet

Muscadelle B

Semillon B

8. Yhteyden tai yhteyksien kuvaus

Tarkistetun alkuperänimityksen saaneen Cadillac-viinin maantieteellisellä alueella maasto on vuoristoista ja rinteet ovat toisinaan jyrkkiä (korkeimmat kohdat ovat 120 metrin korkeudessa). Monet Garonnen pienet sivujoet ovat uurtaneet uomansa kalkkikivipohjaan ja ohjaavat alueen vesivirtoja suotuisalla tavalla. Cadillac-viinin maantieteellinen alue sijaitsee 40 kilometrin päässä Bordeaux’sta ja käsittää pohjoisesta etelään halkaisijaltaan noin 30 kilometrin kokoisen alueen, jonka keskellä sijaitsee Cadillacin linnoitus. Nimitys on saanut nimensä tämän linnoituksen mukaan. Alueella vallitsee lauhkea ilmasto. Garonnen laakson ja Atlantin valtameren vaikutuksesta keväthallat ovat hillittyjä. Alue kattaa 22 Gironden departementtiin kuuluvaa kuntaa, jotka sijaitsevat Garonnen rannalla ja joiden alueella yhdistyvät alanko, kukkulan juuri, rinne ja tasanko. Alue on erottamaton osa nimityksen ”Premières Côtes de Bordeaux” viljelyaluetta, ja sijaitsee sen eteläpuolella, Garonnen oikean rannan yläosassa. Kaakossa alue ulottuu Bordeaux’n kaupungin tuntumaan, mutta ei Sainte-Croix-du-Montin ja Loupiacin erillisalueille.

Maantieteellinen alue pääsee syksyisin hyötymään erityisestä paikallisilmastosta, johon kuuluu vuoroin Garonnejoelta nousevan aamukasteen kosteus, vuoroin kuumat ja aurinkoiset ajanjaksot, jotka lämmittävät aurinkoon päin avautuvia rinteitä. Näiden ilmastonpiirteiden vuoksi aurinkoisilla rinteillä kasvavien rypäleiden kuoreen kehittyy jalohometta (Botrytis cinerea), mikroskooppista sientä, jonka ansiosta rypäleistä voidaan tietyissä ekologisissa olosuhteissa tuottaa arvostettuja likööriviinejä.

Nuorilla tulvamailla sijaitsevia lohkoja lukuun ottamatta mitään tiettyä maaperätyyppiä ei lähtökohtaisesti suljeta tuotannossa käytettyjen viljelylohkojen ulkopuolelle. Laaksojen pohjalla olevia maita ei kuitenkaan käytetä viljelymaina silloin, kun pienten jokien vieressä tai lähellä olevat lohkot eivät ole kaltevia tai ovat profiililtaan koveria, jolloin veden poisvirtaus on heikkoa. Nimityksen tuotantoalueeseen ei myöskään sisälly hydromorfisia lohkoja, joilla maaperä on luonnostaan heikosti vettä läpäisevää. Lisäksi tiheään rakennetut kaupunkialueet, joilla ei ole viljelymaita, on rajattu maantieteellisen alueen ulkopuolelle.

Alueen maisemaan kuuluu erilaisia puustoisia alueita. Laaksojen pohjalla kasvavat metsät, jotka kulkevat nauhoina pienten jokien vieressä ja joita ei ole perinteisesti käytetty viininviljelyssä, on jätetty tuotannossa käytettyjen viljelylohkojen ulkopuolelle. Myös Cadillac-viinin maantieteellisen alueen maisemaan kuuluvat vanhat lehtimetsät on jätetty pois tuotantoalueesta.

Rajausten tarkoituksena on viljelykasvin kasvun ja tuotantokyvyn hyvä hallinta. Cadillac-viinit valmistetaan ylikypsistä rypäleistä. Tämän vuoksi rypäleterttujen määrää köynnöstä kohti on rajoitettu. Istutustiheys on melko suuri, ja viljelylohkon enimmäistuotosta on rajoitettu ylikypsymistä edeltävältä ajalta. Jalohomeen peittämät kypsät rypäleet kuivuvat vähitellen, jolloin niiden sokeri- ja aromipitoisuudet kasvavat. Sadonkorjaajat poimivat valitsemansa ”paahtuneet” rypäleet käsin köynnös kerrallaan. Tämä on ensimmäinen poimintakerta, jota seuraa vielä kaksi tai kolme poimintaa. Kertojen määrä riippuu sään vaihteluista, jotka vaikuttavat jalohomeen kasvuun ja rypäleiden pitoisuuksiin. Puristetun rypälemehun käyminen on hyvin hidasta. Vaikka viineissä on vielä käymättömiä sokereita, käyminen pysähtyy itsestään siinä vaiheessa, kun alkoholipitoisuus on niin suuri, että hiivat kuolevat.

Näitä jäännössokeria sisältäviä hiilihapottomia valkoviinejä valmistetaan pääosin Sémillon B -lajikkeesta sekä Sauvignon B-, Sauvignon gris G- ja Muscadelle B -lajikkeista.

Viinin vanhetessa sen kullankeltainen väri syvenee vähitellen kullanruskeaksi. Nuorina viineissä on usein valkoisten hedelmien ja kukkien aromeja. Viinien vanhetessa niihin kehittyy kandeerattujen hedelmien ja sitrushedelmien aromeja, joissa voi olla myös paahdettuja vivahteita silloin, kun viini on kypsytetty tynnyrissä. Näissä tasapainoisissa viineissä yhdistyvät makeus, eleganssi ja aromien pitkäkestoisuus. Kyseessä on korkeaprofiilinen pitkään kypsytettävä viini.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallinen lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Viinejä kypsytetään vähintään korjuuvuotta seuraavan vuoden maaliskuun 15. päivään asti.

Viinien olennaisten ominaisuuksien ja aitouden säilyttämiseksi viinit pakataan joko lasipulloihin tai ilmatiiviisiin tyhjiöpakkauksiin, joiden vetoisuus on enintään viisi litraa. Pakkaamisen on tapahduttava paikassa, jossa viini on viiniytetty ja kypsytetty.

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue koostuu viiniyttämistä sekä viinin valmistusta, kypsytystä ja jälkikäsittelyä koskevan poikkeuksen mukaisesti seuraavista Gironden departementin kunnista (luettelo on laadittu 1. tammikuuta 2021 voimassa olleen virallisen geokoodin perusteella): Arbanats, Artigues-près-Bordeaux, Ayguemorte-les-Graves, Baigneaux, Baron, Barsac, Beautiran, Bellebat, Bellefond, Beychac-et-Caillau, Blésignac, Bommes, Bonnetan, Bouliac, Branne, La Brède, Budos, Cabara, Cadarsac, Cadaujac, Camarsac, Cambes, Camiac-et-Saint-Denis, Camblanes-et-Meynac, Camiran, Carignan-de-Bordeaux, Casseuil, Castelviel, Castres-Gironde, Caudrot, Cénac, Cérons, Cessac, Coirac, Courpiac, Créon, Croignon, Cursan, Daignac, Dardenac, Daubèze, Escoussans, Espiet, Les Esseintes, Faleyras, Fargues, Fargues-Saint-Hilaire, Frontenac, Génissac, Gironde-sur-Dropt, Gornac, Grézillac, Guillac, Illats, Isle-Saint-Georges, Izon, Jugazan, Ladaux, Landiras, Langon, Léogeats, Léognan, Lignan-de-Bordeaux, Loupes, Loupiac Lugaignac, Lugasson, Madirac, Martillac, Martres, Mazères, Montignac, Morizès, Moulon, Mourens, Naujan-et-Postiac, Nérigean, Le Pian-sur-Garonne, Podensac, Pompignac, Porte-de-Benauge, Portets, Le Pout, Preignac, Pujols-sur-Ciron, Quinsac, Rauzan, Roaillan, Romagne, Sadirac, Saint-André-du-Bois, Saint-Aubin-de-Branne, Saint-Brice, Saint-Caprais-de-Bordeaux, Saint-Exupéry, Saint-Félix-de-Foncaude, Saint-Genès-de-Lombaud, Saint-Genis-du-Bois, Saint-Germain-du-Puch, Saint-Hilaire-du-Bois, Saint Laurent du Bois, Saint-Laurent-du-Plan, Saint-Léon, Saint-Loubert, Saint-Loubès, Saint-Macaire, Saint-Martial, Saint-Martin-de-Sescas, Saint-Médard-d’Eyrans, Saint-Michel-de-Rieufret, Saint-Morillon, Saint-Pierre-d’Aurillac, Saint-Pierre-de-Bat, Saint-Pierre-de-Mons, Saint-Quentin-de-Baron, Saint-Selve, Saint-Sulpice-de-Pommiers, Saint-Sulpice-et-Cameyrac, Saint-Vincent-de-Paul, Sainte-Croix-du-Mont, Sainte-Foy-la-Longue, Sallebœuf, Sauternes, La Sauve, Soulignac, Targon, Tizac-de-Curton, Toulenne, Tresses ja Virelade.

Seuraava kunta osittain:

Castets et Castillonin kunnasta ainoastaan entisen Castets-en-Dorthen kunnan alue, joka sulautui Castillon-de-Castetsin kuntaan 1.1.2017.

Merkinnät: vapaaehtoiset merkinnät

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Vapaaehtoiset merkinnät, joiden käyttöä jäsenvaltiot voivat unionin lainsäädännön nojalla säännellä, kirjoitetaan etiketteihin kirjaimin, jotka ovat korkeudeltaan ja leveydeltään enintään kaksi kertaa niin suuret kuin kirjaimet, joilla tarkistettu alkuperänimitys kirjoitetaan.

Merkinnät: suurempi maantieteellinen yksikkö

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöihin liittyvät täydentävät määräykset

Edellytyksen kuvaus:

Tarkistetun alkuperänimityksen saaneiden viinien merkinnöissä voidaan täsmentää suurempi maantieteellinen yksikkö merkinnällä ”Vin de Bordeaux” tai ”Grand Vin de Bordeaux”.

Tämä laajempi maantieteellinen yksikkö voidaan kirjoittaa kirjaimin, jotka ovat korkeudeltaan ja leveydeltään enintään kaksi kolmasosaa niistä kirjaimista, joilla tarkistettu alkuperänimitys kirjoitetaan.

Linkki eritelmään

http://info.agriculture.gouv.fr/gedei/site/bo-agri/document_administratif-dea6e836-191b-42a7-b58d-c62e78a39b38

(1) EUVL L 9, 11.1.2019, s. 2.